CELEX: 62011TN0543
Language: ro
Date: 2011-10-14 00:00:00
Title: Cauza T-543/11: Acțiune introdusă la 14 octombrie 2011 — Ghreiwati/Consiliul

3.12.2011   
            
            
               RO
            
            
               Jurnalul Oficial al Uniunii Europene
            
            
               C 355/27
            
         Acțiune introdusă la 14 octombrie 2011 — Ghreiwati/Consiliul
   (Cauza T-543/11)
   2011/C 355/49
   Limba de procedură: franceza
   
      Părțile
   
   
      Reclamant: Emad Ghreiwati (Al Maliki, Siria) (reprezentant: P.-F. Gaborit, avocat)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   
               —
            
            
               anularea Deciziei 2011/522/PESC, a Regulamentului (UE) nr. 878/2011, a Deciziei 2011/628/PESC și a Regulamentului (UE) nr. 950/2011 ale Consiliului Uniunii Europene, în măsura în care îl privesc pe domnul Emad GHREIWATI;
            
         
               —
            
            
               obligarea Consiliului Uniunii Europene la plata tuturor cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă două motive.
   
               1.
            
            
               Primul motiv se întemeiează pe o lipsă de motivare și pe o încălcare a dreptului la apărare și a dreptului la o cale de atac efectivă, în măsura în care:
               
                           —
                        
                        
                           adăugând numele reclamantului pe lista persoanelor vizate de măsurile restrictive luate împotriva Siriei, actele atacate nu motivează măsurile restrictive luate împotriva acestuia;
                        
                     
                           —
                        
                        
                           aceste decizii nu ar fi făcut obiectul niciunei notificări și
                        
                     
                           —
                        
                        
                           elementele reținute împotriva sa pentru motivarea măsurilor restrictive luate împotriva reclamantului nu i-au fost comunicate nici până în prezent în pofida unei cereri exprese adresate Consiliului Uniunii Europene.
                        
                     
         
               2.
            
            
               Al doilea motiv, invocat cu titlu subsidiar, se întemeiază pe o eroare vădită de apreciere, în măsura în care nici calitatea reclamantului de președinte al Camerei de industrie din Damasc, nici calitatea sa de asociat al societății Zouheir GHREIWATI nu ar permite să se susțină că ar aduce vreun sprijin economic regimului sirian.